नेपालमा यतिबेला राष्ट्रियताको बहस चरम उत्कर्षमा पुगेको छ । आम साधारणभन्दा साधारण मानिसदेखि देशकै उच्च बौद्धिक व्यक्तित्वसमेत यो बहसमा सक्रियातापूर्वक सहभागी भएका छन् । खासगरी भारतीय शासक वर्गले अप्रत्याशित रुपमा देशमा थोपरेको नाकाबन्दी, संविधान घोषणा हुने बेलामा उसले दिएको घटिया दबाव र सरकार गठन तथा विघटनलगायतका विषयमा उसले प्रदर्शन गर्ने गरेको अस्वाभाविक क्रियाशीलता आदिले पनि नेपाली जनतामा अभूतपूर्वरुपमा राष्ट्रियताको भावना उर्लेर आएको छ ।
